**ОБЯВЛЕНИЕ**

**ОБЩИНА САНДАНСКИ** със седалище и адрес на управление гр. Сандански, бул. „Свобода“ № 14, на основание чл. 90 и чл. 91 от Кодекса на труда във връзка с чл. 217, ал. 5 от Закона за предучилищното и училищното образование, Заповед № АПИОЧР-89 от 29.05.2020 г. на кмета на Община Сандански и в съответствие с утвърдените Правила за провеждане на конкурси за заемане на длъжността директор на общинска детска градина на територията на Община Сандански

**ОБЯВЯВА КОНКУРС**

**за заемане на ДЛЪЖНОСТТА „ДИРЕКТОР”**

**НА ДЕТСКА ГРАДИНА „РАДОСТ“ – ГРАД САНДАНСКИ**

**Място на работа**: Детска градина „Радост“, гр. Сандански, ул. „Солунска“ № 35

брой работни места: 1 /едно/

вид правоотношение: трудово

**1. Кратко описание на длъжността:**

Директорът на общинска детска градина ръководи образователния процес в институцията в съответствие с държавната политика в областта на образованието и планира, организира, координира, контролира и отговаря за цялостната административно-управленска и финансова дейност в институцията.

1. **Изисквания за заемане на длъжността:**

2.1. Да са български граждани; граждани на други държави членки; чужди граждани, ако са предложени по междудържавни спогодби; продължително пребиваващи в страната чужди граждани – със съгласие на началника на съответното регионално управление на образованието; дългосрочно и постоянно пребиваващи в страната чужди граждани.

2.2. Да отговарят на изискванията на чл. 215, ал. 1 от Закона за предучилищното и училищното образование:

 - да не са осъждани за умишлено престъпление от общ характер независимо от реабилитацията;

 - да не са лишени от право да упражняват професията;

 - да не страдат от заболявания и отклонения, които застрашават живота и здравето на децата, определени в Наредба №4 от 2016 г. за заболяванията и отклоненията, при които не може да се заема длъжност на педагогически специалист.

 2.3. Да нямат наложено дисциплинарно наказание по чл. 188, т. 2 и т. 3 от Кодекса на труда, освен ако наказанието е заличено.

2.4. Да не е прекратяван трудовият им договор като директор или учител на основание чл. 328, ал. 1, т. 5 от Кодекса на труда през последната година преди подаването на документите за конкурса.

 2.5. Да са придобили висше образование с образователно-квалификационна степен „магистър“ в съответното на длъжността професионално направление съгласно Класификатора на областите на висше образование и професионалните направления и професионална квалификация, необходима за изпълнението на длъжността („педагогика“, „теория и управление на образованието“, „педагогика на обучението по ..“ с професионална квалификация „детски учител“, „детски и начален учител“, „педагог“, „учител“ с допълнителна квалификация „детски учител“), позволяваща да се изпълнява нормата задължителна преподавателска работа в детската градина, съгласно чл. 213, ал. 1 от Закона за предучилищното и училищното образование и чл. 3, ал. 1, при условията на чл. 10 и Приложение №1 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти.

 2.6. Да имат не по-малко от 5 години учителски стаж към датата на кандидатстване, съгласно чл. 213, ал. 2 от Закона за предучилищното и училищното образование, като за „учителски стаж“ се зачита посочения в §1, т. 3 от Допълнителните разпоредби на Наредба № 15 от 22.07.2019 г. за статута и професионалното развитие на учителите, директорите и другите педагогически специалисти.

1. **Начин на провеждане на конкурса:**
	1. Първи етап – допускане по документи.

 3.2. Втори етап – Защита на концепция на тема **„Управление и развитие на дейността на детската градина през следващите 3 години“**.

 3.3. Трети етап – събеседване с кандидата.

1. **Необходими документи за участие в конкурса:**
	1. Заявление за участие в конкурса до Кмета на Община Сандански.
	2. Автобиография (*европейски формат*).

 4.3. Декларация от лицето за неговото гражданство, както и за обстоятелствата, че не е осъждано за умишлено престъпление от общ характер независимо от реабилитацията, не е лишено от право да упражнява професията и не страда от заболявания и отклонения (*по образец*).

 4.4. Документи за завършена степен и специалност на висшето образование, професионална квалификация, правоспособност, които се изискват за длъжността (*копия*).

 4.5. Документи за научно звание или научна степен, за професионално-квалификационна степен, ако кандидатът притежава такива (*копия*).

 4.6. Копие на документи, удостоверяващи продължителността на професионалния опит (трудова и/или служебна книжка, осигурителна книжка или друг документ, удостоверяващ осигурителен стаж и учителски стаж) (*копия*).

 4.7. Карта за предварителен медицински преглед във връзка с кандидатстването за длъжността „Директор“ на Детска градина - *оригинал*.

 4.8. Удостоверение, че лицето не се води на диспансерен учет за психично заболяване - *оригинал*.

 4.9. Свидетелство за съдимост (*проверка онлайн*).

 4.10. Концепция на тема **„Управление и развитие на дейността на детската градина през следващите 3 години“** в 7 екземпляра, подписана от кандидата в обем до 10 страници, поставена в запечатан, непрозрачен и ненадписан плик.

 Концепцията съдържа:

* анализ и оценка на състоянието на детската градина;
* цел на концепцията;
* задачи, дейности, приоритетни области, очаквани резултати в управлението, контрол и финансово осигуряване на детската градина;
* етапи на реализация на концепцията.

 Документите, издадени в чужбина, се представят в легализиран превод на български език и след необходимото признаване и легализация от съответните оправомощени органи в Република България.

 Копията от представените документи следва да са ясни и четливи.

 Копията от документите, удостоверяващи осигурителен стаж и учителски стаж, следва да съдържат всички попълнени страници от тях и да са оформени към датата на подаване на документите.

 Подаването на заявлението и приложенията към него се извършва лично или чрез пълномощник с нотариално заверено пълномощно.

1. **Място и срок за подаване на документите и разработената концепция.**

Документите за участие в конкурса следва да бъдат представени в 207 стая, II етаж в сградата на Общинска администрация Сандански, гр. Сандански, бул. „Свобода” 14, всеки работен ден от 8:00 часа до 12:00 часа и от 13:00 до 17:00 часа в едномесечен срок от датата на публикуване на обявлението в местен ежедневник, на интернет страницата на Община Сандански[www.sandanskibg.com](http://www.sandanskibg.com), на информационното табло за обявления в административната сграда на Общинска администрация Сандански, бул. „Свобода“ № 14, партер, **в срок от 02.06.2020 г. до 02.07.2020 г. включително.**

 При подаване на документите, на кандидатите лично или чрез пълномощник се предоставя длъжностната характеристика за конкурсната длъжност.

 С входящ номер и дата се регистрират само заявленията, към които са представени всички посочени в тях документи.

 Заявления, подадени след изтичане на посочения срок, не се регистрират.

Списъците и други съобщения във връзка с конкурса ще се обявят на информационното табло за обявления в административната сграда на Общинска администрация Сандански, бул. „Свобода“ № 14, партер, както и на интернет страницата на общината: [www.sandanskibg.com](http://www.sandanskibg.com)

Телефон за контакт: 0746/89089

**АТАНАС СТОЯНОВ**

*Кмет на община Сандански*